અમદાવાદઃ ખેડા નજીક દેદરડા રોડ પર અાવેલા ખેતરના એક કૂવામાં અકસ્માતે પડી ગયેલા બાળકને બચાવવા જતાં માતા અને સંતાનો સહિત ચારના ડૂબી જવાના કારણે મોત થતાં અા ઘટનાએ ભારે અરેરાટી ફેલાવી છે. પ્રાપ્ત માહિતી પ્રમાણે અા અંગેની વિગત એવી છે કે ખેડા-દેદરડા રોડ પર અમીન ફાર્મ પાછળ એક કૂવાે અાવેલો છે. જેની નજીકમાં રમેશભાઈ વસાવા તેમના પરિવાર સાથે રહે છે. સાંજના સમયે કૂવાની બાજુમાં અાવેલી ગોરસ અાંબલીના ઝાડ પર તેમનો છ વર્ષનો પુત્ર રોનક ચઢ્યો હતો. અકસ્માતે તેનો પગ લપસતાં તે કૂવામાં ખાબક્યો હતો.